Malika deg-s yennerna ster d uqlileḥ. Saɛis yeffeɣ-it leɛqel. Ur yewwiḍ ara uzgen n tammert mi uwḍen ɣer sbițar. Yekcem netta d Malika ara d-yeglun s mmi-tsen. Ulac win i dyeffɣen. Sbițar yexla armi yerwa asqerbeb Saɛid i d-tuki yiwet n tefremlit i d-yussan s yiwet n tiț s ucennef d wuẓafen. Imi amejjay d anabay, tura-as tabratt, tefka-as-tt i Saɛid i wakken ad tt-yawi ɣer sbițar n Tizi. Malika tebda tiselbi ; Saɛid yuggad. Ilindi i temmut tmețțut s mmi-s imi stehzan deg-s.Sbițar yettdeggir-itt i wayeḍ armi tessufeɣ tarwiḥt.